Kärt Summatavet

Kärt Summatavet (sündinud 27. novembril 1963) on eesti kunstnik (ehtekunstnik ja disainer), õppejõud ja kunstiteadlane.

Haridus
Ta on lõpetanud 1987. aastal Eesti Riikliku Kunstiinstituudi metallikunsti erialal. Aastatel 1998–2005 õppis ta Soomes Helsingi kunsti- ja disainiülikoolis / Aalto Ülikooli (University of Art and Design Helsinki / Aalto University) doktoriõppes ja sai kunstidoktorikraadi (PhD, laudatur).

Ta kasutab oma loomingus eesti ja soome-ugri rahvuslikke motiive ning on inspiratsiooni kogunud ka teiste maailma rahvaste vanadest traditsioonidest, mütoloogilisest maailmapildist ja sümbolite keelest. 

Õppeaastal 2019/2020 oli ta Tartu Ülikooli vabade kunstide professor.

VIII soome-ugri rahvaste maailmakongressi raames 2021 on avatud kunstniku joonistuste näitus: "Kahekõne: Mütoloogia ja Tehisintellekt" / "Dialogues: mythology and artificial intelligence" / "Диалоги: мифология и искусственный интеллект" (https://www.summatavet.ee)

Ta on esinenud näitustel alates 1986. aastast: isikunäitusi 43, rahvusvahelistel ühisnäitustel osalemisi üle 100 Eestis, Soomes, Inglismaal, Rootsis, Norras, Saksamaal, Lätis, USAs, Poolas, Sloveenias, Hiinas, Venemaal, Koreas, Ungaris, Itaalias, Prantsusmaal, Belgias. Osalenud Eesti Disainerite Liidu näitustel Soomes, Inglismaal, Itaalias, Belgias, Austrias, Rootsis, Prantsusmaal.

Kärt Summataveti looming on pühendatud eesti ja soome-ugri mütoloogilise maailmapildi tutvustamisele ja kaasaegsele mõtestamisele: ”Rahvakunstis leiduvaid märgid, värvid ja ornamendid on seotud meie eelkäijate mõtlemise ja keelega, kuid nendega saab anda edasi sõnumeid – ehted ja märgid on visuaalne emakeel, millega edastame igavikulisi tekste ja olulisi sõnumeid ka teistele nähtavaks”. Vabade kunstide professuuri ajal valminud suuremõõtmelised originaaljoonistused ja digitaliseeritud teosed on pühendatud arhailiste kultuuride sümbolitele, millel on sügav tähendus. Interpreteerides euroopaliku mõtteviisi alustekstide, visuaalse emakeele ning harmoonilise kooskõla põhisümboleid, luues mõtestatud sideme inimese ja keskkonna vahele.   

Tema teadustöö ja loomingulise uurimistöö peateemad on: Traditsioon. Inspiratsioon. Innovatsioon. 

Kunstniku väitekirja innovatiivsed tootearenduse eksperimendid on registreeritud tööstusdisaini lahendusena, mis on pälvinud 2007 rahvusvahelise Euroopa Liidu innovatsiooniauhinna Berliinis (Recognition Award 2007, European Union Women Inventors and Innovators Network EUWIIN), 2008 WIPO/KIPO hõbemedali Seoulis (Korea International Women’s Invention Exposition 2008, Lõuna-Korea). Ta on hõbedase meenemündi "Eesti Ajalugu" (25 krooni, Eesti Pank 2010) autor, mis on esimesi keeruliste aukudega vermitud münte maailmas. Tema loomingut on paljudes muuseumides ja erakogudes Eestis ja välismaal. Ta on mitmete riigikingituste, aumärkide ja medalite autor.

Summatavet on Kristjan Jaagu stipendiaat ja Aalto Ülikooli priimusdoktor. Ta on mitmete edukate rahvusvaheliste innovatsiooni alaste projektide juht ja eestvedaja, Eesti Kultuuritegijate Mälupanga asutaja. Summatavet kuulub Eesti Disainerite Liidu juhatusse ja ta on mitmete rahvusvaheliste teadusajakirjade ja teaduskonverentside eelretsensent. Ta on avaldanud hulgaliselt raamatud ja eelretsenseeritud teaduspublikatsioone. 

Summatavet on töötanud alates 1991 Eesti Kunstiakadeemias õppejõuna, Tartu Ülikoolis vanemteadurina (2008–2012) ja vabade kunstide professorina (2019/2020). Ta on töötanud kutsutud teadurina Helsingis Aalto Ülikoolis (Research Fellow, 2013) ja Hiinas Guangdongi Tehnikaülikooli tööstusdisaini osakonnas välisprofessorina (Foreign Professor, 2014–2015). Ta on Tartu Ülikooli Arvutiteaduse Instituudi konsultant. 

Summatavet on olnud paljude Euroopa Liidu rahastatud rahvusvaheliste projektide sisuline juht, õpetades noortele disaineritele, kuidas ammutada traditsioonist inspiratsiooni ja leida vanade rahvaste tarkuste põhjal kaasajale väärtuslikke mõtteviise, et midagi uut ja vajalikku luua tuleviku jaoks. Ta on ka tootearendusprojektide ”Käsitööga tööle” idee autor ja aidanud Eesti väikelinnades ja külades elavatel käsitööoskustega inimestel kohaliku pärimuse ja rahvakunsti alusel uusi ning huvitavaid tooteid käsitööturule tuua. Ta pidanud kursusi ja loenguid nii Eestis kui ka välismaal kultuuri juurte, innovatsiooni ja tulevikutehnoloogiate teemadel.

Vt akadeemiline CV ja publikatsioonid Eesti Teadusinfosüsteemis: https://www.etis.ee/Portal/Persons/Display/58221187-f199-4914-a3d5-a265f3bb8a47 

Tartu Ülikooli vabade kunstide professori 2019/2020 avalikud loengud UTTV-s:

Visuaalne emakeel – nähtavaks kujustatud nähtamatu kogemus https://www.uttv.ee/naita?id=28824 

Mütoloogilise maailmapildi igavikulised "kirjutused" – tantsud vaimsetel hingemaastikel https://www.uttv.ee/naita?id=28919 

Maa-ja-Ilma laulud – hingelinnu rännak Linnutee taguste taevaste taha... ja tagasi! https://www.uttv.ee/naita?id=28951 

Esivanemate haual – kahekõne kuu ja päikese rahvaga, kes vikerkaare taevast maha toob ja enda ümber ehteks mässib… https://www.uttv.ee/naita?id=28995 

Traditsioon? Inspiratsioon! Innovatsioon... – mäletades tulevikku https://www.uttv.ee/naita?id=29119

Tunnustus
2019 – Hõbemärk, Eesti Rahvakunsti ja Käsitöö Liit
2012 – Pärandihoidja
2008 – Hõbemedal, Korea International Women’s Invention Exposition 2008 (WIPO, KIPO)
2007 – Recognition Award 2007, European Union Women Inventors and Innovators Network EUWIIN
2007 – Priimustohtori, Aalto Ülikool (Taideteollinen korkeakoulu/University of Art and Design Helsinki)
2003 – Rahvuskultuuri aastapreemia

Nominatsioonid
2005 – Kristjan Raua preemia nominent
2006 – Riigi Kultuuripreemia nominent
2009 – Kristjan Raua preemia nominent
2015 – Kristjan Raua preemia nominent

Stipendiumid
2004 – Kristjan Jaagu stipendiaat
2003 – Kristjan Jaagu stipendiaat

Auliikmesus
2007 – Auliige 2007, European Union Women Inventors and Innovators Network EUWIIN
2018 – Eesti Rahva Muuseumi Sõprade Seltsi auliige

Isiklikku
Ta ema Ella Summatavet on nahakunstnik ja isa Mait Summatavet on sisearhitekt.

Viited

Välislingid
Tema juubelinäitus "Traditsioon. Inspiratsioon. Innovatsioon" 2013. a. Ajaloomuuseumis.
Tema juubelikonverents "Kultuur ja loovus/Culture and Creativity" 2018. a. Eesti Kirjandusmuuseumis https://www.folklore.ee/rl/fo/konve/2018/kart/
Tema kujundatud ehteid.
Tema teadustööst.

Virtuaalnäitus joonistustest, vabade kunstide professuuri lõpunäitus https://www.summatavet.ee
Vabade kunstide professori LOOME-LAUD https://www.erm.ee/et/content/kärt-summataveti-pärandist-inspireeritud-ehtekunst

Eesti tarbekunstnikud
Eesti Kunstiakadeemia vilistlased
Tartu Ülikooli vabade kunstide professorid
Sündinud 1963